একদম উপরের লেয়ারে আছে Node.js API যেগুলোকে আমরা Node.js এর কোর API বলতে পারি। এগুলো Javascript এ লেখা এবং ডেভেলপাররা সরাসরি তাদের নোড অ্যাপ্লিকেশন থেকে এই API গুলো অ্যাক্সেস করতে পারে। এর নিচের লেয়ারে আছে Node.js বাইন্ডিংস যেগুলো বস্তুত Javascript কে C/C++ লাইব্রেরীর সাথে যুক্ত করে। সাথে আরও আছে C/C++ Addons যেগুলো মূলত ডাইনামিক্যালি লিঙ্কড কিছু শেয়ারড অবজেক্ট এবং যেগুলো থাকার কারনে চাইলে যেকোনো C/C++ লাইব্রেরীর মাধ্যমে Addon তৈরি করে Node.js এর মধ্যে ব্যবহার করা যেতে পারে।